Meškuičiai
Meškuičiai – miestelis Šiaulių rajono savivaldybėje, 18 km į šiaurės rytus nuo Šiaulių, į rytus nuo kelio  A12  Ryga–Šiauliai–Tauragė–Kaliningradas . Seniūnijos ir seniūnaitijos centras. Miestelis spindulinio plano. Prie centrinės aikštės 1897 m. pastatyta Meškuičių šv. vyskupo Stanislovo bažnyčia, aikštėje 1930 m. pastatytas Lietuvos nepriklausomybės paminklas, atstatytas 1991 m. Veikia Meškuičių gimnazija, paštas (LT-81027), medienos apdirbimo bendrovės „Beata“, „Bageta“. Išlikęs XIX a. vėjo malūnas.